Ir-Regolament tal-Kummissjoni (KE) Nru 2068/96
tad-29 ta' Ottubru 1996
li jemenda r-Regolamenti (KE) Nru 1432/94 u (KE) Nru 1486/95 li jistabbilixxu regoli detaljati għall-applikazzjoni ta' ċerti kwoti ta' tariffi għall-laħam tal-majjal
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kunsidrat ir-Regolament tal-Kunsill (KEE) Nru 2759/75 tad-29 ta' Ottubru 1975 dwar l-organizzazzjoni komuni tas-suq għall-laħam tal-majjal [1], kif l-aħħar emendat bir-Regolament (KE) Nru 3290/94 [2], u partikolarment l-Artikolu 22 tiegħu,
Billi kwoti ta' tariffi kienu ġew mogħtija għal ċerti prodotti tal-laħam tal-majjal permezz tar-Regolament tal-Kummissjoni (KE) Nru 1432/94 tat-22 ta' Ġunju 1994 li jistabbilixxi regoli ddettaljati għall-applikazzjoni fis-settur tal-laħam tal-majjal ta' l-arranġamenti ta' l-importazzjoni kif previst fir-Regolament tal-Kunsill (KE) Nru 774/94 li jiftaħ u li jipprovdi għall-ammistrazzjoni ta' ċerti kwoti ta' tariffi tal-Komunità għall-laħam tal-majjal u ċerti prodotti agrikoli oħrajn [3], kif emendat bir-Regolament (KE) Nru 1593/95 [4] u permezz tar-Regolament tal-Kummissjoni (KE) Nru 1486/95 tat-28 ta' Ġunju 1995 li jiftaħ u li jipprovdi għall-ammistrazzjoni ta' kwota ta' tariffa fis-settur tal-laħam tal-majjal [5] kif emendat bir-Regolament (KE) Nru 1176/96 [6]; billi, sabiex jiffaċilita n-negozju bejn il-Komunità Ewropea u l-pajjiżi terzi, għandu jkun possibbli li jkunu importati prodotti tal-laħam tal-majjal mingħajr l-obligazzjoni li jiġi importat mill-pajjiż ta' l-oriġini, li għandu b'dana kollu jkun imsemmi għal raġunijiet ta' statistika fis-sezzjoni 8 tal-liċenzja ta' l-importazzjoni;
Billi dawn id-disposizzjonijiet għandhom japplikaw għall-liċenzji ta' l-importazzjoni li t-tul ta' żmien tal-validità tagħhom ikun għadu ma skadiex u li ma kienux ġew użati jew użati biss f'parti minnhom;
Billi l-miżuri previsti f'dan ir-Regolament huma bi qbil mal-opinjoni tal-Kumitat ta' Ġestjoni għall-Laħam tal-Majjal,
ADOTTAT DAN IR-REGOLAMENT:
Artikolu 1
L-Artikolu 3(ċ) tar-Regolament (KE) Nru 1432/94 hu hawn mibdul b'dan li ġej;
"(ċ) Is-Sezzjoni 8 dwar l-applikazzjonijiet għal-liċenzja u l-liċenzji għandha turi l-pajjiż ta' l-oriġini."
Artikolu 2
L-Artikolu 4(ċ) tar-Regolament (KE) Nru 1486/95 huwa mibdul b'dan li ġej;
"(ċ) Is-Sezzjoni 8 ta' l-applikazzjonijiet għal-liċenzja u l-liċenzji għandha turi l-pajjiż ta' l-oriġini."
Artikolu 3
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu japplika għall-liċenzji li t-termini tal-validità tagħhom ma jkunx għadu skada u li ma jkunx ġew użati jew li jkunu ġew użati f'parti minnhom biss.
Dan ir-Regolament għandu jorbot fl-intier tiegħu u jkun direttament applikabbli fl-Istati Membri kollha.
Magħmul fi Brussel, fid-29 ta' Ottubru 1996.